Aprovada la proposta del nou emplaçament de la nova depuradora en el ple d'ahir
25 d’abril 2018

![](/es-va/Actualidad/Pagines/propuestanuevoemplazamientodelanuevadepuradora.aspx?ControlMode=Edit&DisplayMode=Design)​![](/media/bevb14cw/44-web_cuerpo_plano-edar.jpg)  

Ahir 24 d'abril, en el ple ordinari que es va realitzar en l'Ajuntament de Sagunt es va aprovar un dictamen, a proposta del delegat d’Urbanisme Pablo Abelleida, sobre el projecte EDAR, una nova Estació Depuradora d'Aigües Residuals. Un acord en el qual es proposa a la Conselleria d'Habitatge, Obres Públiques i Vertebració del Territori, la posició municipal sobre la ubicació de la nova EDAR, que es proposa en el futur Parc Sagunt II, que ara està en projecte. A favor van votar Compromís, Esquerra Unida, Iniciativa Porteña, ADN Morvedre, PSPV-PSOE i Ciudadanos i es va abstindre el PP.

  

Per a poder prendre una decisió, analitzaren els escrits de Consomar SA, empresa consultora en Enginyeria Civil i Medi Ambient especialitzada en Enginyeria de l'Aigua i Enginyeria Marítima, i EPSAR, l'Entitat Pública del Sanejament d'Aigües Residuals de la Comunitat Valenciana. En estos documents es plantejaven diferents ubicacions de l'emplaçament de la nova estació depuradora d'aigües residuals (EDAR), que substituiria a l'actual, a causa que esta última no té espai suficient per a albergar les noves instal·lacions previstes, per la seua forma triangular i per les afeccions sectorials de la legislació de carreteres.

  

Una vegada ponderades totes les circumstàncies concurrents en les diferents ubicacions suggerides, es va considerar que la ubicació més idònia és en Parc Sagunt II, amb unes dimensions de parcel·la de 55.000 m2. Este emplaçament es troba prop del polígon Camí la Mar i a 70 metres al sud de la futura infraestructura ferroviària, complint així amb l'exigència de la legislació sectorial ferroviària, en sòl no urbanitzable comú.

​

![](/media/cxugpy3y/44-web_cuerpo_plano-edar-cercano.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/aprovada-la-proposta-del-nou-emplacament-de-la-nova-depuradora-en-el-ple-d-ahir/ "Facebook")
*   [](http://twitter.com/share?url=https://aytosagunto.es/va/actualitat/aprovada-la-proposta-del-nou-emplacament-de-la-nova-depuradora-en-el-ple-d-ahir/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/aprovada-la-proposta-del-nou-emplacament-de-la-nova-depuradora-en-el-ple-d-ahir/ "Linked In")
*   [](mailto:?body=https://aytosagunto.es/va/actualitat/aprovada-la-proposta-del-nou-emplacament-de-la-nova-depuradora-en-el-ple-d-ahir/)